Որոշակի հետաքրքրություն են ներկայացնում նաև արվեստագետի գրաֆիկական թերթերն ու կոլաժները: «Մինչև քանդակային էսքիզ ես անում, անկախ քեզանից ծնվում է գրաֆիկական գործ: Մեկը մյուսին օգնում է,– պատմում է հեղինակը:- Այլ ժանրով ստեղծագործելը քեզ հեռացնում է ֆորմաներից»: Որքան էլ հեռացնեն, միևնույն է, «քանդակային» են Յուրի Պետրոսյանի նաև ոչ քանդակային ստեղծագործությունները: Այդպիսին է արվեստագետի գեղարվեստական մտածողության կերպը: